**Amager Fælled Økohaver: Oplysninger om vores behandling af dine personoplysninger mv.**

**Vi er den dataansvarlige – hvordan kontakter du os?**

Foreningens formand er dataansvarlig for behandlingen af de personoplysninger: Kit Lyngaa Hansen, Cort Adelers Gade 12, 3. th., 1053 København K, CVR-nr. 32 75 92 46. E-post: Formanden@oekohaver.dk

**Formålet med registreringen**

Vi registrerer oplysningerne om dig for at kunne drive foreningen Amager Fælled Økohaver herunder opkræve leje og kontingent, håndtere byggesager, pligtarbejde, arrangementer mv.

Vi registrerer alene oplysninger, du har givet os i forbindelse med din optagelse på venteliste, indmeldelse i foreningen, ansøgning om byggetilladelse eller salg eller bytte af lod herunder begæring af vurdering.

Vi fører vores medlemskartotek i systemet ForeningsAdministrator, hvor vi også har vores digitale arkiv. Kun bestyrelsen, suppleanter og vurderingsudvalg, har adgang til systemet. Se nærmere om sikkerhed i systemet på denne side: https://www.foreningsadministrator.dk/om/sikkerhed og deres databehandleraftale her: https://www.foreningsadministrator.dk/compliance/databehandler

Vores hjemmeside (hvor også venteliste offentliggøres) drives af one.com, og du kan se deres databehandleraftale her: https://www.one.com/static/info/data-processing-agreement-da.pdf

**Vi registrerer følgende oplysninger**

For medlemmer registreres navn, adresse, telefonnummer, e-postadresse, optagelsesdato, medlemsnummer og lodnummer. Hvis der er to medlemmer på lejeaftalen, registreres begge.

For personer på venteliste registreres navn, adresse, telefonnummer, e-postadresse, ventelistenummer, optagelsesdato, ønske om havestørrelse, eventuel maksimumpris og dato(er) for udsendte tilbud. Hvis der er to personer på ventelisten, registreres begge.

Ved kontakt med medlemmet noteres kort hvad kontakten har omfattet (eksempelvis optagelse i Facebook-gruppe). Endvidere registreres opkrævninger, betalinger samt øvrig kommunikation med medlemmet. Endelig føres digitalt arkiv over lejeaftaler, overtagelsesdokumenter, byggetilladelser og vurderinger.

**Udveksling af oplysninger**

Som medlem af Amager Fælled Økohaver er du også medlem af Kolonihaveforbundet. Som forening er vi forpligtet til at holde Kolonihaveforbundets medlemssystem opdateret med lodnummer, navn, adresse, e-postadresse og telefonnummer på den person eller de personer, der står på lejeaftalen. Endvidere indberettes valgte til tillidshverv (formand, kasserer mv.) samt vurderingsudvalg.

I forbindelse med lodbytter samt køb og salg udarbejdes vurdering af havelodden i Kolonihaveforbundets vurderingssystem, idet vurdering efter Kolonihaveforbundets regler er et krav fra dels udlejer (Københavns Kommune) dels Kolonihaveforbundet side og denne skal foretages i det officielle vurderingssystem.

**Offentliggørelse af medlemsdata**

Foreningen har ikke en offentligt tilgængelig medlemsliste.

Foreningens venteliste offentliggøres på foreningens hjemmeside idet vi af Københavns Kommune er forpligtet til at offentliggøre nummer, optagelsesdato, navn og bopælskommune på alle på venteliste. Da vi har to havestørrelser samt både haver med og uden byggeri, har vi også medtaget ønske om havestørrelse samt maksimumpris for at overtage haven for at leve op til ønsket om maksimal gennemsigtighed i ventelisten. Såfremt du ikke ønsker disse oplysninger offentliggjort, skal du henvende dig til foreningen og bede om at blive slettet fra ventelisten.

**Opbevaring af dine personoplysninger**

Vi kan på nuværende tidspunkt ikke sige, hvor længe vi vil opbevare dine personoplysninger. Dog kan vi oplyse dig om, at vi vil lægge vægt på omfang og arten af byggeri på havelodden, når vi skal fastlægge, hvor længe dine oplysninger vil blive opbevaret.

**Dine rettigheder**

Du har efter databeskyttelsesforordningen en række rettigheder i forhold til vores behandling af oplysninger om dig. Hvis du vil gøre brug af dine rettigheder skal du kontakte os.

*Ret til at se oplysninger (indsigtsret):* Du har ret til at få indsigt i de oplysninger, som vi behandler om dig, samt en række yderligere oplysninger.

*Ret til berigtigelse (rettelse):* Du har ret til at få urigtige oplysninger om dig selv rettet.

*Ret til sletning:* I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.

*Ret til begrænsning af behandling:* Du har visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

*Ret til indsigelse:* Du har i visse tilfælde ret til at gøre indsigelse mod vores eller lovlige behandling af dine personoplysninger. Vi bruger ikke dine oplysninger til direkte markedsføring, men ellers ville du kunne gøre indsigelse dette.

*Ret til at transmittere oplysninger (dataportabilitet):* Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført disse personoplysninger fra én dataansvarlig til en anden uden hindring. Vi kan desværre ikke tilbyde dig dette.

Du kan læse mere om dine rettigheder i Datatilsynets vejledning om de registreredes rettigheder, som du finder på [www.datatilsynet.dk](http://www.datatilsynet.dk).

**Klage til Datatilsynet**

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk).